CELEX: 62019TN0824
Language: bg
Date: 2019-12-02 00:00:00
Title: Дело T-824/19: Жалба, подадена на 2 декември 2019 г. — RY/Комисия

3.2.2020   
            
            
               BG
            
            
               Официален вестник на Европейския съюз
            
            
               C 36/37
            
         
      Жалба, подадена на 2 декември 2019 г. — RY/Комисия
      (Дело T-824/19)
      (2020/C 36/45)
      Език на производството: френски
      
         Страни
      
      
         Жалбоподател: RY (представител: J.-N. Louis, avocat)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на Комисията от 10 април 2019 г. за прекратяване на договора на жалбоподателя като срочно нает служител по смисъла на член 2, буква в) от УРДС;
               
            
                  —
               
               
                  да осъди Комисията да заплати всички съдебни разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: нарушение на член 266 ДФЕС. Жалбоподателят поддържа в това отношение, че Комисията е трябвало да го върне в службите си вследствие на решението от 10 януари 2019 г., RY/Комисия (T-160/17, EU:T:2019:1).
               
            
                  2.
               
               
                  Второ основание: нарушение на правото на изслушване, тъй като на жалбоподателя не е предоставена възможност надлежно да изрази становището си и да повлияе върху разглеждания процес по вземане на решение.
               
            
                  3.
               
               
                  Трето основание: злоупотреба с власт поради това, че обжалваното решение е взето само с цел да се придаде привидна законосъобразност на решението, което просто да потвърди прекратяването на договора на жалбоподателя.
               
            
                  4.
               
               
                  Четвърто основание: нарушение на правото на достъп до преписката. Жалбоподателят изтъква в това отношение, че не е даден никакъв отговор на многобройните му искания за предоставяне на размяната на документи, извършена между кабинета на члена на Комисията и генералната дирекция за човешки ресурси и сигурност след решението от 10 януари 2019 г., RY/Комисия (T-160/17, EU:T:2019:1).